ਸਾਬਰ ਅਲੀ

ਸਾਬਿਰ ਅਲੀ (19 ਅਪ੍ਰੈਲ 1955-22 ਜਨਵਰੀ 2023) ਇੱਕ ਭਾਰਤੀ ਡਿਕੈਥਲੀਟ ਸੀ। 1981 ਵਿੱਚ ਉਹਨਾਂ ਅਰਜੁਨ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ  ਸੀ।

ਹਰਿਆਣਾ ਵਿੱਚ ਜਨਮੇ ਸਾਬਰ ਅਲੀ ਨੇ ਡੈਕੈਥਲੋਨ ਵਿੱਚ 10 ਸੋਨੇ ਦੇ ਤਗਮੇ ਜਿੱਤੇ, ਜਿਸ ਵਿੱਚ 1981 ਵਿੱਚ ਟੋਕੀਓ, ਜਾਪਾਨ ਵਿਖੇ ਹੋਈ ਏਸ਼ੀਅਨ ਅਥਲੈਟਿਕਸ ਚੈਂਪੀਅਨਸ਼ਿਪ ਵੀ ਸ਼ਾਮਲ ਹੈ।ਉਸਨੇ ਕਾਠਮੰਡੂ ਅਤੇ ਢਾਕਾ ਵਿਖੇ ਹੋਈ ਦੱਖਣੀ ਏਸ਼ੀਅਨ ਅਥਲੈਟਿਕਸ ਮੀਟ ਵਿੱਚ ਦੋ ਚਾਂਦੀ ਦੇ ਤਗਮੇ ਜਿੱਤੇ।

ਸਾਬਰ ਅਲੀ ਨੂੰ ਸਾਲ 1981 ਵਿੱਚ ਇੰਡੀਅਨ ਰੇਲਵੇਜ਼ ਐਂਡ ਜਰਨਲਿਸਟ ਐਸੋਸੀਏਸ਼ਨ ਆਫ਼ ਇੰਡੀਆ ਦੁਆਰਾ ਭਾਰਤ ਦਾ ਸਰਬੋਤਮ ਖਿਡਾਰੀ ਐਲਾਨਿਆ ਗਿਆ ਸੀ। ਉਸ ਨੂੰ ਭਾਰਤ ਦੇ ਰਾਸ਼ਟਰਪਤੀ ਜ਼ੈਲ ਸਿੰਘ ਦੁਆਰਾ ਅਰਜੁਨ ਪੁਰਸਕਾਰ ਅਤੇ 1981 ਵਿੱਚ ਹਰਿਆਣਾ ਸਰਕਾਰ ਦੁਆਰਾ ਭੀਮ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ ਸੀ।

ਪੂਰਬੀ ਜਰਮਨੀ ਅਤੇ ਚੈਕੋਸਲੋਵਾਕੀਆ ਵਿੱਚ ਆਯੋਜਿਤ ਵਿਸ਼ਵ ਰੇਲਵੇ ਅਥਲੈਟਿਕ ਚੈਂਪੀਅਨਸ਼ਿਪ ਵਿੱਚ ਚਾਂਦੀ ਦਾ ਤਗਮਾ (1985) ਅਤੇ ਕਾਂਸੀ ਦਾ ਤਗਮਾ ਜਿੱਤਿਆ। ਉਹ 1983 ਵਿੱਚ ਕੁਵੈਤ ਵਿੱਚ ਆਯੋਜਿਤ ਏਸ਼ੀਅਨ ਟਰੈਕ ਅਤੇ ਫੀਲਡ ਅਥਲੈਟਿਕ ਮੀਟ ਵਿੱਚ ਭਾਰਤੀ ਅਥਲੈਟਿਕਸ ਟੀਮ ਦੇ ਕਪਤਾਨ ਬਣੇ। ਉਸ ਨੂੰ ਭਾਰਤੀ ਰੇਲਵੇ ਅਤੇ ਉੱਤਰੀ ਰੇਲਵੇ ਦਾ ਮੁੱਖ ਕੋਚ ਨਿਯੁਕਤ ਕੀਤਾ ਗਿਆ ਸੀ। ਪੰਜ ਸਾਲਾਂ ਲਈ ਦੇਸ਼ ਦੀ ਚੋਣ ਕਮੇਟੀ (ਐਸਆਰ. ਅਥਲੈਟਿਕਸ) ਦਾ ਮੈਂਬਰ ਸੀ।

22 ਜਨਵਰੀ 2023 ਨੂੰ ਉੱਤਰੀ ਰੇਲਵੇ ਕੇਂਦਰੀ ਹਸਪਤਾਲ ਨਵੀਂ ਦਿੱਲੀ ਵਿੱਚ ਦਿਲ ਦਾ ਦੌਰਾ ਪੈਣ ਨਾਲ ਉਨ੍ਹਾਂ ਦੀ ਮੌਤ ਹੋ ਗਈ ।

 ਹਵਾਲੇ 

ਸ਼੍ਰੇਣੀ:ਮੌਤ 2023
ਸ਼੍ਰੇਣੀ:ਜਨਮ 1955